Document ID: /roh_data/filtered/fineweb-2-filterrobots_roh.jsonl.gz/32966

Sco famiglia cun trais uffants fan las premias mintg'onn puspè quitads a Sandra ed Andri Baltermia da Salouf. Betg mo perquai ch'il quint è grond, mabain era perquai ch'igl è da quintar che las premias creschan vinavant.
Ils recepts da las politicras
La Svizra stoppia spargnar custs da sanadad, da quest avis èn omaduas politicras. Ina via pussaivla fiss entras reducir la birocrazia. Anita Mazzetta metta blera speranza sin ils centers da medischina en las regiuns, nua ch'ins possia nizzegiar sinergias senza stuair reducir servetschs per las persunas assicuradas. Martha Widmer-Spreiter fa attent che per exempel ina tgirunza stoppia pudair far las simplas lavurs dal mintgadi senza adina stuair avair ina suttascripziun dal medi.
Omaduas candidatas concedan dentant che la politica haja gia discutà bleras ideas co reducir ils custs da sanadad e cunquai era las premias – gartegià na saja quai enfin ussa anc betg.
RR actualitad 11.00